Alba Flores

Alba González Villa (Madril, 1986ko urriaren 27a), Alba Flores izenez ezaguna, espainiar aktorea da. Antena 3 telebista kateko Vis a vis eta La casa de papel telesailetan aktore lanetan aritu izan da, besteak beste.

Biografia 
Antonio Flores musikari eta konpositorearen eta Ana Villa antzerki-ekoizlearen alaba bakarra da Alba Flores. Lola Floresen biloba, eta abeslari diren Lolita Flores eta Rosario Floresen iloba; baita Elena Furiase aktorearen lehengusina ere. Hamairu urterekin Interpretazioa ikasten hasi zen Alba Flores, bere familian zegoen alderdi musikala nahiko baztertuta utziz. Zineman, debuta El Calentito (2005) pelikularekin egin zuen; telebistan, berriz, bere lehen aldia El comisario telesailean izan zen, saioko atal batean agertu baitzen 2006an. Pixkanaka, telebista munduan gero eta ezagunagoa egiten joan da, Vis a vis eta La casa de papel bezalako telesailetan egindako lanari esker.

Filmografia

Zinema 
 2005. El Calentito. Zuzendaria: Chus Gutiérrez.
 2015. La memoria del agua. Zuzendaria: Matías Bize.

Telebista 
 2006. El comisario. Telecinco. Atal 1.
 2008. El síndrome de Ulises. Antena 3. Atal 1.
 2013. El tiempo entre costuras. Antena 3. 5 atal. Pertsonaia: Jámila.
 2013. Vicente Ferrer. La 1. TV-Movie. Pertsonaia: Shamira.
 2014. Cuéntame cómo pasó. La 1. Atal 1. Pertsonaia: Chelo.
 2015 - 2018. Vis a vis. Antena 3 eta FOX. 32 atal. Pertsonaia: Saray Vargas de Jesús.
 2017 - 2020. La casa de papel. Antena 3. 15 atal. Pertsonaia: Ágata Jiménez «Nairobi».
 2020. Vis a vis: El oasis. FOX. Atal 1. Pertsonaia: Saray Vargas de Jesús.

Erreferentziak 

Madrilgo aktoreak
Madrildarrak
Aktore lesbianak